CELEX: 32021R1791
Language: lv
Date: 2021-10-11 00:00:00
Title: Padomes Īstenošanas regula (ES) 2021/1791 (2021. gada 11. oktobris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

11.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 359/1
               
            
         PADOMES ĪSTENOŠANAS REGULA (ES) 2021/1791
         (2021. gada 11. oktobris),
         ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2014. gada 17. martā pieņēma Regulu (ES) Nr. 269/2014.
                  
               
                     (2)
                  
                  
                     Eiropas Savienība neatzīst Krievijas Federācijas veikto Krimas un Sevastopoles nelikumīgo aneksiju.
                  
               
                     (3)
                  
                  
                     Kopš Krimas Autonomās Republikas un Sevastopoles pilsētas nelikumīgās aneksijas Krievijas Federācija ir nepārtraukti īstenojusi centienus pakļaut minētās okupētās teritorijas savai varai. Jo īpaši Krievijas Federācija izmanto savu tiesu varu, lai apspiestu tos, kas iebilst pret tās veikto Krimas un Sevastopoles nelikumīgo aneksiju.
                  
               
                     (4)
                  
                  
                     Daži tiesneši, prokurori un drošības amatpersonas ir atbildīgi par Krievijas likumu īstenošanu nelikumīgi okupētajā Krimā un Sevastopolē. Šīs personas ir pieņēmušas neobjektīvus lēmumus daudzos politiski motivētos kriminālprocesos un/vai vajājušas proukrainiskos aktīvistus, vai pastiprinājušas apspiešanas kampaņu pret tiem, kas iebilst pret nelikumīgo aneksiju.
                  
               
                     (5)
                  
                  
                     Padome uzskata, ka Regulas (ES) Nr. 269/2014 I pielikumā izklāstītajam to personu, vienību un struktūru sarakstam, kurām piemēro ierobežojošos pasākumus, būtu jāpievieno astoņi indivīdi, ņemot vērā viņu lomu Ukrainas teritoriālās integritātes, suverenitātes un neatkarības graušanā vai apdraudēšanā.
                  
               
                     (6)
                  
                  
                     Tāpēc būtu attiecīgi jāgroza Regulas (ES) Nr. 269/2014 I pielikums,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā uzskaitītās personas pievieno sarakstam, kas izklāstīts Regulas (ES) Nr. 269/2014 I pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Luksemburgā, 2021. gada 11. oktobrī
            
               
                  Padomes vārdā –
               
               
                  priekšsēdētājs
               
               J. PODGORŠEK
            
         
         
            (1)  OV L 78, 17.3.2014., 6. lpp.
         
      
      
         
            PIELIKUMS
            Regulas (ES) Nr. 269/2014 I pielikumā iekļauto fizisko un juridisko personu, vienību un struktūru sarakstu papildina ar turpmāk minētajām personām:
            
               
                            
                        
                        
                           Vārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Dzimums: vīrietis
                           Dzimšanas datums: 26.11.1964.
                           Dzimšanas vieta: Krievija
                           Valstspiederība: Ukrainas, Krievijas (Savienība neatzīst pases, ko Krievijas Federācija izdod Krimā)
                           Adrese: 117 Balaklavs’ka St, App 48, Simferopol, Crimea, Ukraina
                        
                        
                           
                              Kievskiy rajona tiesas tiesnesis Simferopol.
                           Viņš pieņēma daudzus neobjektīvus lēmumus politiski motivētās lietās pret tiem, kas iebilst pret Krimas un Sevastopoles nelikumīgo aneksiju. Tādējādi viņš aktīvi atbalstīja darbības un īstenoja politiku, kas grauj vai apdraud Ukrainas teritoriālo integritāti, suverenitāti un neatkarību.
                        
                        
                           11.10.2021.
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Dzimums: vīrietis
                           Dzimšanas datums: 15.2.1959.
                           Dzimšanas vieta: Kirgizstāna
                           Valstspiederība: Ukrainas, Krievijas (Savienība neatzīst pases, ko Krievijas Federācija izdod Krimā)
                           Adrese: 82 Peremohy Ave, App. 343, Simferopol, Crimea Ukraina
                        
                        
                           
                              Kievskiy rajona tiesas priekšsēdētājs Simferopol
                           
                           Viņš pieņēma daudzus neobjektīvus lēmumus politiski motivētās lietās pret tiem, kas iebilst pret Krimas un Sevastopoles nelikumīgo aneksiju. Tādējādi viņš aktīvi atbalstīja darbības un īstenoja politiku, kas grauj vai apdraud Ukrainas teritoriālo integritāti, suverenitāti un neatkarību.
                        
                        
                           11.10.2021.
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Dzimums: vīrietis
                           Dzimšanas datums: 6.5.1974.
                           Dzimšanas vieta: Beryozovskaya, Danilovsky District, Volgograd Oblast, Krievija
                           Valstspiederība: Krievijas
                           Adrese: Military Prosecutor’s Office of the Southern Military District of the Russian Federation. Pushkinskaya Ulitsa, 72А, Rostov, Rostov Oblast, Krievija, 344022
                           Tālr. (+ 7) 8863263-04-67, (+ 7) 8863282-79-68
                        
                        
                           Krievijas Federācijas Dienvidu militārā apgabala Militārās prokuratūras prokurors Rostov-on-Don.
                           Viņš veica kriminālvajāšanu pret proukrainiskajiem aktīvistiem, kuri tika apspiesti par to, ka pretojās Krievijas Federācijas īstenotajai Krimas pussalas aneksijai. Viņš cēla apsūdzību tiesā Krievijas Federācijā pret Ukrainas pilsoņiem, kuri bija piespiedu kārtā pārvesti no okupētās Krimas pussalas. Tādējādi viņš aktīvi atbalstīja darbības un īstenoja politiku, kas grauj vai apdraud Ukrainas teritoriālo integritāti, suverenitāti un neatkarību.
                        
                        
                           11.10.2021.
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Dzimums: vīrietis
                           Dzimšanas datums: 5.2.1981.
                        
                        
                           Krievijas Izmeklēšanas komitejas Krimas Republikas un Sevastopoles pilsētas jautājumos Galvenā izmeklēšanas departementa Sevišķi svarīgu lietu izmeklēšanas direktorāta Pirmā izmeklēšanas departamenta īpašo lietu izmeklētājs.
                           Viņš ir bijis iesaistīts politiski motivētās kriminālizmeklēšanās pret Krimas tatāru tautas Mejlis līderiem, pret kuriem tika veikta kriminālvajāšana par to, ka viņi aktīvi iebilst pret Krimas pussalas nelikumīgo aneksiju. Tādējādi viņš aktīvi atbalstīja darbības un īstenoja politiku, kas grauj vai apdraud Ukrainas teritoriālo integritāti, suverenitāti un neatkarību.
                        
                        
                           11.10.2021.
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Dzimums: vīrietis
                           Dzimšanas datums: 1.1.1970. VAI 8.7.1963.
                           Valstspiederība: Krievijas
                           Adrese (darba): 295034, Simferopol, 13 I. Franko blvd., Crimea, Ukraina
                        
                        
                           Federālā drošības dienesta (FDD) Krimā un Sevastopolē un reģionālās pretterorisma komitejas vadītājs.
                           Viņš vadīja FDD spēkus, kas ir pastiprinājuši apspiešanas kampaņu pret tiem, kas iebilst pret Krievijas Federācijas īstenoto Krimas pussalas nelikumīgo okupāciju. Daži proukrainiskie aktīvisti, kurus aizturēja viņa vadītās FDD vienības, tika piespiedu kārtā pārvesti uz Krasnodar un Rostov-on-Don Krievijā. Tādējādi viņš aktīvi atbalstīja darbības un īstenoja politiku, kas grauj vai apdraud Ukrainas teritoriālo integritāti, suverenitāti un neatkarību.
                        
                        
                           11.10.2021.
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Dzimums: vīrietis
                           Dzimšanas datums: 10.5.1964.
                           Dzimšanas vieta: Kharkiv, Ukraina
                           Valstspiederība: Ukrainas, Krievijas (Savienība neatzīst pases, ko Krievijas Federācija izdod Krimā)
                           Adrese: 35 Marshala Zhukova St, App. 53, Simferopol, Crimea, Ukraine or Anhars’ka St, 8 Simferopol, Crimea, Ukraina
                        
                        
                           
                              Simferopol Centrālā rajona tiesas priekšsēdētāja vietnieks un Simferopol Kievskiy rajona tiesas bijušais tiesnesis.
                           Viņš pieņēma daudzus neobjektīvus lēmumus politiski motivētās lietās pret tiem, kas iebilst pret Krimas un Sevastopoles nelikumīgo aneksiju. Tādējādi viņš aktīvi atbalstīja darbības un īstenoja politiku, kas grauj vai apdraud Ukrainas teritoriālo integritāti, suverenitāti un neatkarību.
                        
                        
                           11.10.2021.
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Dzimums: sieviete
                           Dzimšanas datums: 22.3.1974.
                           Dzimšanas vieta: Romany, Poltava Oblast, Ukraina
                           Valstspiederība: Ukrainas, Krievijas (Savienība neatzīst pases, ko Krievijas Federācija izdod Krimā)
                        
                        
                           Krimas Republikas Augstākās tiesas tiesnese.
                           Viņa pieņēma daudzus neobjektīvus lēmumus politiski motivētās lietās pret tiem, kas iebilst pret Krimas un Sevastopoles nelikumīgo aneksiju. Tādējādi viņa aktīvi atbalstīja darbības un īstenoja politiku, kas grauj vai apdraud Ukrainas teritoriālo integritāti, suverenitāti un neatkarību.
                        
                        
                           11.10.2021.
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Dzimums: vīrietis
                           Dzimšanas datums: 11.11.1977.
                           Dzimšanas vieta: Voronezh, Krievija
                           Valstspiederība: Krievijas
                           Pases numurs, nacionālais identifikācijas numurs, citi personu apliecinošu dokumentu numuri: 03 01 118013
                        
                        
                           Krievijas Izmeklēšanas komitejas Krimas Republikas un Sevastopoles pilsētas jautājumos Galvenā izmeklēšanas departamenta vadītājs.
                           Viņš ir pārraudzījis komitejas darbības politiski motivētās lietās pret proukrainiskajiem aktīvistiem, kurus apspiež viņu darbību dēļ, kas vērstas uz to, lai iebilstu pret nelikumīgo aneksiju un atjaunotu Ukrainas teritoriālo integritāti.
                           Viņš ir vadījis kriminālizmeklētāju darbu, un tādējādi viņš aktīvi atbalstīja darbības un īstenoja politiku, ar ko tiek grauta vai apdraudēta Ukrainas teritoriālā integritāte, suverenitāte un neatkarība.
                        
                        
                           11.10.2021.”